stanford-oval/wikipedia huggingface dataset:
Luettelo televisiosarjan Myytinmurtajat erikoisjaksoista
Spesiaalit > Spesiaali 7 – Tervetuloa Hollywoodiin (Hollywood on Trial)

Tässä spesiaalissa katsottiin vanhoja Hollywood-myyttejä, kokeiltiin uusia ja spesiaali oli myös Grant Imaharan ensiesiintyminen.
Spesiaalit > Spesiaali 7 – Tervetuloa Hollywoodiin (Hollywood on Trial) > Uusia myyttejä

Ihmemaa Oz
| Myytti | Tulos | Huomautukset |
| --- | --- | --- |
| Voiko hopeamaali ihmisen päällä tappaa? | Murrettu | Kari maalattiin hopeiseksi, mutta hänessä ei huomattu mitään fyysista eroa. |

Sytyttävä tupakka
| Myytti | Tulos |
| --- | --- |
Voiko bensalammikkoon putoava tupakka sytyttää tulipalon?: Murrettu

Kipinöivät luodit
| Myytti | Tulos | Huomautukset |
| --- | --- | --- |
| Kipinöivätkö luodit todellisuudessa kimmotessaan kohteestaan, kuin Hollywoodissa? | Murrettu | Grant, Kari ja Tory loivat kuitenkin tehosteen, jolla tämä on mahdollista. |

Oven läpi
| Myytti | Tulos | Huomautukset |
| --- | --- | --- |
| Voiko poliisi tulla puskemalla oven läpi ja murtaa viisi lukkoa? | Mahdollista | Jamie puski moneen kertaa ovea kertaan ja rikkoi neljä lukkoa. Vain normaalia paksummilla ruuveilla asennettu turvaketju jäi paikalleen. |

Ikkunan läpi
| Myytti | Tulos | Huomautukset |
| --- | --- | --- |
| Voiko ihminen lentää ikkunan läpi ja jatkaa matkaa ilman yhtäkään naarmua? | Vahvistettu | Ihmisen keho on kestävää ja haavoja tuli vasta, kun testinuken paksu lateksi-iho poistettiin. |

Spesiaali 8 – JAWS Special
Spesiaali 9 – Mega Movie Myths 2 Hour Special
Spesiaali 10 – MythBusters Holiday Special
Spesiaali 11 – Pirate Special
Spesiaali 12 – Snow Special
Spesiaali 13 – Viewers Pick Special
Poistettuja

Myytinmurtajilla on myös kokonaan poistettuja myyttejä.
Poistettuja > Totuuksia ilmavaivoista (Facts About Flatulence)

Pierevätkö tytöt?
| Myytti | Tulos | Huomautukset |
| --- | --- | --- |
| Pierevätkö hienot tytöt? | Vahvistettu | Adam ja Jamie kokeilivat myyttiä Karin avulla, kiinnittämällä mikrofonin tämän takamukseen, mutta Karilta ei tahtonut tulla ensin pierua. |

Syttyvä pieru
| Myytti | Tulos | Huomautukset |
| --- | --- | --- |
| Voiko pieru syttyä tuleen tai leimahtaa? | Vahvistettu | Adam rupesi piereskelemään sytkärin kanssa ja sai leimahtavan tuloksen. |
Poistettuja > Myytinmurtajien hammashaaste (MythBusters Teeth Challenge)

Kenellä on likaisimmat hampaat?
| Kysymys | Likaisimmat hampaat | Jamien temppu |
| --- | --- | --- |
| Kenellä Myytinmurtajalla on likaisimmat hampaat? | Adam Savage | Alun perin tarkoitus oli testata, onko Adamilla kaikkein likaisimmat hampaat. Tulos oli, että Jamiellä oli likaisimmat, joten hän päätti huijata ja kävi valkaisuhoidossa. |
Mario Party 7

| Mario Party 7 |
| --- | --- |

Kehittäjä:  Hudson Soft
Julkaisija:  Nintendo
Tuottaja:  Hiroshi Sato
Pelisarja:  Mario Party
Julkaistu:  NA 7. marraskuuta 2005JP 10. marraskuuta 2005EU 10. helmikuuta 2006AUS 8. kesäkuuta 2006
Lajityyppi:  partypeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3 
Alusta:  Nintendo GameCube
Jakelumuoto:  optinen levy
Oheislaite:  mikrofoni
Lisää peliartikkeleitaVideopelien teemasivulla
Infobox OK   : 
Mario Party 7 on Hudson Softin kehittämä ja Nintendon vuonna 2005 julkaisema partypeli. Peli on Mario Party -sarjan seitsemäs osa ja neljäs pelisarjan peli Nintendo GameCubelle. Se on myös toinen osa, joka käyttää GameCuben mikrofonia.
Hahmot

Pelissä on yhteensä kaksitoista pelattavaa hahmoa:
Mario
Luigi
Wario
Waluigi
Prinsessa Peach
Prinsessa Daisy
Yoshi
Boo
Toad
Toadette
Birdo (uusi)
Dry Bones (uusi)
Pelaaminen

Mario Party 7 on samankaltainen kuin edeltäjänsä. Pelissä pelataan virtuaalisilla pelilaudoilla, joilla on tarkoituksena saada eniten tähtiä, esimerkiksi avaamalla laatikoita. Laudoilla liikutaan heittämällä noppaa ja liikkumalla sen osoittaman luvun verran. Se, mihin ruutuun päätyy, määrää sen mitä tapahtuu seuraavaksi. Vuorojen lopuksi pelataan aina minipeli, josta voittaja(t) saavat rahaa. Rahalla ostetaan tavaroita ja hankitaan tähtiä.
Pelaaminen > Mikrofoni

Peli käyttää joissain minipeleissä GameCuben toiseen muistikorttipaikkaan kytkettävää mikrofonia. Tällaisissa minipeleissä yksi pelaaja puhuu englanniksi komentoja mikrofoniin ja muut käyttävät tavallisia ohjaimia.
Pelaaminen > Kahdeksan pelaajan pelit

Pelissä on myös uusi ominaisuus aiempiin sarjan osiin verrattuna: peliä pystyy pelaamaan normaalin neljän pelaajan sijasta nyt jopa kahdeksan pelaajaa. Tämä ominaisuus toimii siten, että kaksi pelaajaa pelaa samalla ohjaimella jakaen ohjaimen eli toinen pelaaja käyttää ohjaimen oikeaa puolta ja toinen vasenta. Kun ohjaimia on neljä, ja jokaiselle ohjaimelle tulee kaksi pelaajaa, se on yhteensä kahdeksan pelaajaa.
Aiheesta muualla

Mario Party 7 MobyGamesissa (englanniksi)
Nintendo Suomen Mario Party 7 -sivu
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2 
-pelit
| --- | --- |
Konsolipelit:   Mario Party  Mario Party 2  Mario Party 3  Mario Party 4  Mario Party 5  Mario Party 6  Mario Party 7  Mario Party 8  Mario Party 9  Mario Party 10  Super Mario Party  Mario Party Superstars 
Käsikonsolipelit:   Mario Party Advance  Mario Party DS  Mario Party: Island Tour  Mario Party: Star Rush  Mario Party: The Top 100
Matti Ikonen

Matti Ikonen (1. tammikuuta 1852 Kangasniemi – 1. heinäkuuta 1928 Helsinki) oli suomalainen maanviljelijä, kauppias ja valtiopäivämies.
Matti Ikosen vanhemmat olivat Vilppu Erikinpoika Ikonen ja Fredrika Läsä ja puoliso Hilma Elisabeth Ikonen. Ikonen oli maanviljelijä ja vuodesta 1874 myös kauppias, jolla oli useita kauppaliikkeitä, sekä sahanomistaja, puutavaranmyyjä ja sisävesien matkustaja- ja rahtilaivojen omistaja. Hän oli kunnallismies, joka oli mukana vuoden 1899 suuressa lähetystössä Kangasniemen edustajana. Helsinkiin Ikonen muutti 1913 ja omisti siellä useita kiinteistöjä. Hän sai ansioistaan kunnallisneuvoksen arvonimen. Ikonen oli talonpoikaissäädyssä Mikkelin tuomiokunnan edustaja valtiopäivillä 1904–1905 ja 1905–1906.
Robert Herman

| Robert Herman> Henkilötiedot |
| --- | --- |
Syntynyt: 29. elokuuta 1914 Bronx, New York
Kuollut: 13. helmikuuta 1997 Austin, Texas
Koulutus ja ura
Tutkinnot:  City College of New York, Princeton University
Oppilaat:  Robert Hofstadter
Tutkimusalue:  Fysiikka
Robert Herman (29. elokuuta 1914 Bronx, New York –  13. helmikuuta 1997 Austin, Texas) oli yhdysvaltalainen kosmologi. Hänet tunnetaan parhaiten alkuräjähdyksestä seuranneen kosmisen taustasäteilyn lämpötilan arvioinnista yhdessä Ralph Alpher'in kanssa vuosina 1948–1950.
Matti Inha

Matti Ilmari Inha (s. 19. syyskuuta 1949 Helsinki) on suomalainen pankin- ja järjestöjohtaja, joka on saanut rahoitusneuvoksen arvonimen.
Inhan vanhemmat olivat metsänhoitaja Urho Inha ja kirjuri Maija-Liisa Hildur Wäre. Inha tuli ylioppilaaksi Alppilan yhteislyseosta 1969 ja valmistui oikeustieteen kandidaatiksi Helsingin yliopistosta 1977. Hän oli Postipankin, vuodesta 1988 Postipankki Oy, vuodesta 1998 Leonia Pankki Oyj, vuodesta 2001 Sampo Pankki Oyj, asuntolainaneuvottelija ja esimiesharjoittelija 1972, sisäinen tarkastaja 1972–1977, notariaattiosaston pankkijuristi vuodesta 1977, apulaisosastopäällikkö ja osastopäällikkö 1981–1986, rahamarkkinaosaston apulaisjohtaja ja rahamarkkinajohtaja 1986–1989, yleispankin rahoitus- ja sijoituspalvelusta ja henkilöasiakasverkostosta vastaava johtaja 1989–1993, pankinjohtaja 1993–2002 ja johtokunnan jäsen 1995–2001 ja sitten Suomen Hypoteekkiyhdistyksen toimitusjohtaja 2002–2012 sekä Suomen AsuntoHypoPankki Oy:n toimitusjohtaja 2002–2012. Inhalla oli uransa aikana myös useita asiantuntija- ja luottamustehtäviä. Rahoitusneuvoksen arvonimen vuonna 2009 saanut Inha valittiin samana vuonna Vuoden Matiksi. Hän on sotilasarvoltaan reservin ylikersantti.
Matthew Parker

| Matthew Parker |
| --- | --- |

Henkilötiedot
Syntynyt: 6. elokuuta 1504 Norwich, Englanti
Kuollut: 17. toukokuuta 1575 (70 vuotta) Lambeth, Lontoo
Matthew Parker (6. elokuuta 1504 Norwich, Englanti –  17. toukokuuta 1575 Lambeth, Lontoo) oli englantilainen teologi ja Canterburyn toinen protestanttinen arkkipiispa. Muun muassa hänen vaikutuksestaan Englannin kirkko sai roomalaiskatolilaisuudesta ja mannermaisesta protestanttisuudesta erillisen identiteetin.
Elämä

Parker opiskeli Cambridgen yliopistossa ja vihittiin papiksi vuonna 1527. Hän sai pian maineen laajasta ja perusteellisesta oppineisuudestaan erityisesti patristiikan alalla. Hänestä oli tullut kuningatar Anne Boleynin hovikappalainen vuonna 1535 ja hän oli pitkään myös Henrik VIII:n suosiossa ja Thomas Cranmerin ystävä. Parker toimi myös Cambridgen yliopiston varakanslerina. Katolisen Marian noustua valtaistuimelle Parker vetäytyi julkisuudesta, mutta ei omaksunut monien muiden vainottujen tapaan kalvinistisia tai puritanistisia näkemyksiä. Kun kuningatar Elisabet nousi valtaistuimelle, Parker nimitettiin Cantenburyn arkkipiispaksi vastoin hänen tahtoaan. Elisabetin ohella Parker vaikutti eniten "The Settlement" -ratkaisuun, jossa anglikaaninen episkopaalisen kirkko muodostui itsenäiseksi kansalliseksi toimijaksi, eikä identifioitunut niin katoliseen Roomaan kuin kalvinistiseen Geneveenkään. Parkerin perinteitä kunnioittava filosofia näkyi jo virkaanastujaisissa siinä, että hän pyrki huolellisesti säilyttämään apostolisen suksession: neljä entistä katolista piispaa vihki hänet virkaan. Roomalaiskatolinen kirkko ei kuitenkaan tunnusta anglikaanisen kirkon apostolista suksessiota eikä pidä Parkeria todellisena piispana.
Arkkipiispana Parker valvoi arkkipiispa Thomas Cranmerin vuonna 1553 laatimien 42 oppiartikkelin tarkistamista 39. artiklaan, joihin Englannin kirkon oppi perustuu. Hän suhtautui Englannin kirkon äärireformaattoreihin ja katolilaisiin aluksi melko lempeästi, mutta kun nämä alkoivat haastaa kirkkoa rohkeammin, hän alkoi ankariin toimenpiteisiin vahvistaakseen johdonmukaisesti kirkollista ykseyttä ja tukahduttaakseen puritaanien ja katolilaisten vastustuksen. Parker sai myös mainetta osittaisista raamatunkäännöksistään, Englannin muinaishistoriaa käsittelevillä kirjoituksillaan ja omistamistaan muinaiskäsikirjoituksista.
Aiheesta muualla

Kuvia tai muita tiedostoja aiheesta Matthew Parker Wikimedia Commonsissa
Reino Arvola

Reino Lassi ”Timppe” Arvola (19. elokuuta 1924 Kajaani – 24. heinäkuuta 2014 Oulu) oli suomalainen jääpalloilija ja jääpallovalmentaja. Arvola edusti urallaan Oulun Palloseuraa.
Arvola aloitti pääsarjauransa kaudella 1941. Hän sai kultaa vuonna 1953 toimien joukkueen kapteenina. Lisäksi hänellä on pelaajana kuusi SM-hopeaa ja kaksi pronssia. Pelaajauransa jälkeen Arvola jatkoi OPS:ssa päävalmentajana. Valmentajana hän sai viisi Suomen-mestaruutta vuosina 1960–1964. Maajoukkueen päävalmentajana Arvola toimi 1966–1971 ja saavutti muun muassa maailmanmestaruushopeaa vuonna 1967.
Arvola valittiin Jääpallon Kunniagalleriaan vuonna 2012.
Reino Arvola kouluttautui sodan jälkeen talonrakennusalalle, hän valmistui rakennusmestariksi Oulun teknillisestä koulusta vuonna 1949. Vuodesta 1951 lähtien Arvola työskenteli entisen opettajansa arkkitehti Uki Heikkisen toimistossa suunnittelijana. Kun Uki Heikkisen ja hänen vaimonsa Synnöve Heikkinen perustivat arkkitehtuuritoimiston Uki-arkkitehdit, Arvolasta tuli yhtiömies. Hän työskenteli toimistopäällikkönä ja jäi eläkkeelle vuonna 1984.
Arvola oli työssään suunnittelijana taitava piirtäjä ja hyödynsi taitojaan ja taiteellisuuttaan myös suunnittelemalla exlibriksiä ja maalaamalla tauluja. Lisäksi Arvola teki työtä sotaveteraanien hyväksi.
Arvola suunnitteli Oulun hautausmaalle sotaveteraanien hauta-alueen muistomerkin yhdessä Tarja Kivilinnan kanssa. Muistomerkki paljastettiin vuonna 1985. Vuonna 1989 paljastettiin Arvolan suunnittelema veteraanimuistomerkki Oulujoen hautausmaalla.
Sotaveteraanien hauta-alueen muistomerkki, yhdessä Tarja Kivilinnan kanssa, 1985, Oulun hautausmaa.
Sotien 1939–1945 veteraanien muistomerkki, 1989, Oulujoen hautausmaa.
Markku Pesonen

Markku Pesonen (s. 1954) on oululainen voimanostaja. Hänen parhaat saavutuksensa ovat Euroopan mestaruus ja MM-hopea vuodelta 1983. Hän edusti urheiluseura Oulun Tarmoa.
Aiheesta muualla

Markku Pesonen Open Powerlifting -sivustolla
Megafoni (täsmennyssivu)

Megafoni voi tarkoittaa seuraavia:
MegaFon, venäläinen puhelinverkko-operaattori
Megafon on suomalainen Megafon Recordsin levymerkki
megafoni, äänentoistolaite
Megafoni, aikakausjulkaisu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Megafoni”, voi hakea sivunnimihaulla, laajalla sivunnimihaulla tai tekstihaulla.
Ruminaatio

Ruminaatio on tyypillisesti lapsille ja raskaanaoleville naisille tuttu syömishäiriö tai yhtymä. Ruminaatiosta kärsivä märehtii jo kertaalleen nieltyä ruokaa.
Psykiatriassa ruminaatio voi tarkoittaa myös jatkuvaa omien ajatusten ja tunteiden läpikäymistä.
Megaforce

Megaforce voi viitata seuraaviin asioihin:
Megaforce, Metallican nauhoite vuodelta 1983
Megaforce Records, yhdysvaltalainen levy-yhtiö
Mega Force, energiajuoma
Megaforce – aavikkosoturit, yhdysvaltalainen elokuva vuodelta 1982
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Megaforce”, voi hakea sivunnimihaulla, laajalla sivunnimihaulla tai tekstihaulla.
Maurílio Jorge Quintal de Gouveia

Maurílio Jorge Quintal de Gouveia (5. elokuuta 1932 Funchal – 19. maaliskuuta 2019) oli portugalilainen roomalaiskatolinen arkkipiispa. Hänet vihittiin papiksi 4. kesäkuuta 1955 ja nimitettiin Lissabonin vihkipiispaksi sekä Sebanan titulaaripiispaksi 26. marraskuuta 1973. Piispaksi vihkiminen seurasi 13. tammikuuta 1974. Pääkonsekraattorina toimi António Ribeiro, jota avustivat Júlio Tavares Rebimbas ja Manuel Ferreira Cabral.
21. maaliskuuta 1978 Quintal de Gouveia sai Lissabonin arkkivihkipiispan tittelin ja nimityksen Mitylenen titulaariarkkipiispaksi. 17. lokakuuta 1981 hänet nimitettiin Évoran arkkipiispaksi, jona hän toimi, kunnes jäi eläkkeelle 8. tammikuuta 2008.
Megahertsi

Megahertsi voi tarkoittaa:
miljoonaa hertsiä
kauppakeskus Megahertsiä Herttoniemessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Megahertsi”, voi hakea sivunnimihaulla, laajalla sivunnimihaulla tai tekstihaulla.
Rumilly-lès-Vaudes

Rumilly-lès-Vaudes'n kirkko
Rumilly-lès-Vaudes on kunta Auben departementissa Champagne-Ardennen hallintoalueella Ranskassa. Kunnassa oli 484 asukasta vuoden 1999 väestönlaskennassa.Rumilly-lès-Vaudesin pinta-ala on 42 neliökilometriä.
Rumjana Neikova

| Mitalit> Maa:   Bulgaria.Naisten soutu. Olympialaiset  | Mitalit> Maa:   Bulgaria.Naisten soutu. Olympialaiset  | Mitalit> Maa:   Bulgaria.Naisten soutu. Olympialaiset  | Maa:   Bulgaria> Naisten soutu. |
| --- | --- | --- | --- |
|  Kultaa | Peking 2008 | yksikkö |  |
|  Hopeaa | Sydney 2000 | yksikkö |  |
|  Pronssia | Ateena 2004 | yksikkö |  |
| MM-kilpailut  | MM-kilpailut  | MM-kilpailut  |  |
|  Kultaa | Sevilla 2002 | yksikkö |  |
|  Kultaa | Milano 2003 | yksikkö |  |
|  Hopeaa | Gifu 2005 | kaksikko |  |
|  Hopeaa | München 2007 | yksikkö |  |
|  Pronssia | St. Catherines 1999 | yksikkö |  |
|  Pronssia | Poznań 2009 | kaksikko |  |
| EM-kilpailut  | EM-kilpailut  | EM-kilpailut  |  |
|  Kultaa | Poznań 2007 | yksikkö |  |
Rumjana Neikova (bulg. Румяна Нейкова, s. 6. huhtikuuta 1973 Sofia) on bulgarialainen entinen soutaja, olympiavoittaja ja maailmanmestari. Neikova kilpaili urallaan viisissä olympialaisissa. Ensimmäisen kerran hän oli mukana Barcelonassa 1992, jolloin hän oli mukana nelikossa. Neljä vuotta myöhemmin Ateenassa 1996 hän oli jo siirtynyt yksikköön, jolloin hän sijoittui sijalle 8. Ensimmäisen olympiamitalin Neikova saavutti Sydneyssä 2000, kun hän oli yksikön toinen. Ateenassa 2004 hän oli yksikön kolmas. Pekingissä 2008 Neikova voitti yksikön. Neikova saavutti myös kahdesti maailmanmestaruuden yksikössä (vuosina 2002 ja 2003). Hänllä on myös yksikön MM-hopea vuodelta 2008 ja MM-pronssi 1999. Kaksikossa hänellä on MM-hopea vuodelta 2005 ja MM-pronssi vuodelta 2009. Euroopan-mestaruuden Neikova voitti vuonna 2007 yksikössä.
Matthew O’Connor

| Matthew O’Connor |
| --- | --- |

Henkilötiedot
Syntynyt: 14. helmikuuta 1992 (ikä 32) Toronto, Ontario, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  196 cm
Paino:  93 kg
Seura
Seura:  Rødovre Mighty Bulls
Sarja:  Metal Ligaen
Pelaajaura
Pääsarjaura:  2015–
Aik. seurat:  Binghamton Senators (AHL)   Ottawa Senators (NHL)   Milwaukee Admirals (AHL)
Matthew Hadrill O’Connor (s. 14. helmikuuta 1992) on kanadalainen jääkiekkoilija, pelipaikaltaan maalivahti. Hän pelaa kaudella 2019–2020 tanskalaisessa Rødovre Mighty Bullsissa.
Ura > Amatööriura

O’Connor jäi ilman varausta sekä OHL:n että NHL:n varaustilaisuuksissa, minkä jälkeen hän päätti pelata USHL:ssä. Hän pelasi kaksi kautta USHL:ssä Youngstown Penguinsissa ja siirtyi sen jälkeen Bostonin yliopistoon. Kaudella 2014–2015 joukkue voitti NCAA:n mestaruuden ja O’Connor tuli valituksi NCAA:n toiseen tähdistökentälliseen.
Ura > Ammattilaisura

Vietettyään kolme vuotta yliopistossa, O’Connor onnistui herättämään usean NHL-joukkueen mielenkiinnon. O’Connor päätti jättää pelaamatta viimeisen vuoden yliopistossa ja siirtyi kaksivuotisella sopimuksella Ottawa Senatorsiin toukokuussa 2015. Hänen odotettiin aloittavan kautensa AHL-liigan Binghamton Senatorsissa, mutta Ottawan maalivahti Andrew Hammondin loukkaannuttua O’Connor pysyi NHL:n puolella ja debytoi 11. lokakuuta 2015 3–1-tappiossa Montreal Canadiensia vastaan. Ottelu jäi O’Connorin ainoaksi Ottawassa. Lopun sopimusajastaan hän pelasi AHL-liigassa.
Ottawa ei uusinut O’Connorin sopimusta, joten hän siirtyi yksivuotisella sopimuksella Nashville Predatorsiin kesällä 2017. Hän pelasi Nashvillen farmijoukkuessa Milwaukee Admiralsissa lähinnä varamiehenä, minkä lisäksi häntä lainattiin kauden aikana useampaan ECHL-liigan joukkueeseen. Kauden 2018–2019 O’Connor pelasi ECHL-liigan Wheeling Nailersissa.
Matthew Oakley

| 0 | 1 | 2 |
| --- | --- | --- |

Henkilötiedot
Koko nimi: Matthew Oakley
Syntymäaika: 17. elokuuta 1977 (ikä 47)
Syntymäpaikka: Peterborough, Yhdistynyt kuningaskunta
Pelipaikka: keskikenttäpelaaja
Pituus: 178 cm
Lempinimi: Matt
Seura
Seura: Leicester City FC
Pelinumero: 26
Seurat
| Vuodet | Seura | O (M) |
| 1994–2006 2006–2008 2008– | Southampton FC Derby County Leicester City FC | 262 (16) 56 (9) 20 (0) |
 Seurajoukkueuran tilastot kattavat vain kansalliset sarjat, päivitetty 5. toukokuuta 2008.
Matthew "Matt" Oakley (s. 17. elokuuta 1977 Peterborough, Yhdistynyt kuningaskunta) on englantilainen jalkapalloilija, joka pelaa nykyään Leicester Cityssä. Hänen pelipaikkansa on keskikenttäpelaaja.
Seuraura

Oakley liittyi Southamptoniin jo juniorina. Hän pelasi ensimmäisen ottelunsa edustusjoukkueessa 6. toukokuuta 1995 Evertonia vastaan. Southamptonissa Oakley pelasi 262 ottelua, joissa hän teki yhteensä 16 maalia.
4. elokuuta 2006 Oakley siirtyi Derby Countyyn, jossa hänet nimettiin välittömästi kapteeniksi. Ensimmäisen ottelunsa Derbyssä hän vietti vaihtopenkillä vanhaa joukkuettaan vastaan. Ensimmäisen maalinsa hän teki Hullia vastaan komealla puolivolley-maalilla.
Oakley siirtyi Leicesteriin 11. tammikuuta 2008 500 000 punnan siirtosummalla. Ensimmäisen ottelunsa hän pelasi Coventryä vastaan seuraavana päivänä. Kausi päättyi pettymykseen joukkueen pudottua Ykkösliigaan.
Maajoukkueura

Oakley ei ole koskaan päässyt pelaaman aikuisten maajoukueessa. Hän on kuitenkin pelannut neljä alle 21-vuotiaiden ottelua.
Saavutukset

Finalisti
FA Cup: 2003
Rokiškis

| Rokiškis |
| --- | --- |
 Vanha rakennus Rokiškisissa
 lippu:  vaakuna
 Rokiškis
 Koordinaatit: 55°58′0″N, 25°35′0″E 
Valtio:  Liettua
Lääni:  Panevėžys
kunnallispiiri:  Rokiškisin kunnallispiiri
Väkiluku (2010):  15 324
 
 www.rokiskis.lt 
Infobox OKVirheellinen NIMI-arvo: 
Rokiškis on Liettuan koilliosassa, Panevėžysin läänissä sijaitseva kaupunki. Se on Rokiškisin kunnallispiirin hallinnollinen keskus. Vuonna 2010 kaupungin väkiluku oli 15 324 asukasta.